fer með stjórnarmálefni er varðar stjórn vatnamála, ráðgjöf um nýtingu vatns og fráveitur, sbr. 7. og 8. tölul. 9. gr. forsetaúrskurðar nr. 119/2018. Dómsmálaráðuneyti fer með stjórnarmálefni er varða löggæslu, viðbúnaðar og neyðar- þjónustu, þ.m.t. almannavarnir og landhelgisgæslu, sbr. 13.og 15. tölul. 3. gr. forsetaúrskurðar nr. 119/2018. Félagsmálaráðuneytið fer með málefni er varða brunavarnir, sbr. 4. tölul. 4 gr. forsetaúrskurðar nr. 119/2018. Utanríkisráðuneytið fer með stjórnarmálefni er varða varnarmál ríkisins, varnarsamvinnu við önnur ríki og alþjóðaskuldbindingar á sviði varnarmála og varnarmannvirkja hér á landi, sbr. 2. tölul. 10. gr. forsetaúrskurðar nr. 119/2018. Samgöngu- og sveitarstjórnarráðuneyti fer með stjórnarmálefni er varða samgöngur í lofti, á láði og legi, sbr. 2. tölul. 8. gr. forsetaúrskurðar nr. 119/2018 Forsætisráðuneyti fer með stjórnarmálefni er varða stjórnskipan lýðveldisins Íslands og Stjórnarráð Íslands í heild, sbr. 1. tölul. 1. gr. forsetaúrskurðar nr. 119/2018. Fjármála- og efnahagsráðuneytið fer með stjórnarmálefni er varða fjármálamarkað, laga- umgjörð og eftirlit, sbr. 8. tölul. 5. gr. forsetaúrskurðar nr. 119/2018. Dómsmálaráðuneytið fer með vöktun innviða, sbr. 14. tölul. 3. gr. forsetaúrskurðar nr. 119/2018 um skiptingu stjórnarmálefna milli ráðuneyta í Stjórnarráði Íslands. Eins og fjallað er um í svari við b-lið skýrslubeiðninnar byggist virkni mikilvægra innviða samfélagsins í auknum mæli á samvirkni skipulags, mannvirkja, fjarskiptaþjónustu og net- og upplýsingakerfa og er tengd innbyrðis á margvíslegan hátt. Kerfisbrestur á einu sviði getur haft alvarleg áhrif á virkni annarra kerfa og truflanir á mikilvægum innviðum í einum lands- hluta geta haft áhrif á öðrum svæðum og jafnvel um land allt. Jafnframt geta truflanir annars staðar á hnettinum haft áhrif á virkni mikilvægra innviða hérlendis vegna mikils vaxtar í nettengingum milli landa. Aukin útvistun stafrænnar þjónustu getur gert áhættugreiningu flóknari vegna skorts á yfirsýn yfir hvar gögn eru og hvað geti ógnað hugbúnaðardrifinni þjón- ustu. Enda þótt stefnumótun sé mikilvægur þáttur við meðferð ráðherravalds á þeim málefna- sviðum sem hann ber ábyrgð á samkvæmt forsetaúrskurði ber ráðherrum að leitast við að samhæfa stefnu og aðgerðir ráðuneyta þegar málefni og málefnasvið skarast, sbr. 8. gr. laga 3 nr. 115/2011, um Stjórnarráð Íslands. Forsætisráðherra skal beita sér fyrir því að stefna og aðgerðir ráðherra á einstökum sviðum séu samhæfðar ef á þarf að halda. Hvað snertir netöryggi, gegnir Netöryggisráð samhæfandi hlutverki. Í niðurstöðum átakshóps um úrbætur á innviðum sem forsætisráðherra skipaði í kjölfar fárviðrisins í desember 2019 og kynntar voru í lok febrúar 2020 eru lagðar fram tillögur að aðgerðum sem eru í vinnslu og styðja samræmingu og samhæfingu mikilvægra innviða, sem og samræmingu viðbragða og áhættu- mats innviða. Átakshópurinn lagði til fjölmargar aðgerðir sem snúa meðal annars að úrbótum á varaafli, auknum áreiðanleika raforku- og fjarskiptakerfa, skilgreiningu á hlutverki og mönnun fyrirtækja og stofnana, samræmingu skipulags innviða, eflingu almannavarna- kerfisins, fræðslu og upplýsingagjöf til almennings og eflingu rannsókna og vöktunar á náttúruvá. Ef þeir atburðir hafa orðið eða eru yfirvofandi sem ætla má að hafi áhrif á þjóðaröryggi er nauðsynlegt að stjórnvöld hafi skýra lagaheimild til þess að gefa eiganda eða umráðamanni mikilvægra innviða samfélagsins fyrirmæli og grípa til sérstakra neyðarráðstafana til að tryggja virkni þeirra og lágmarka samfélagslegan skaða. Í því sambandi er minnt á að ráðherrar eru æðstu handhafar framkvæmdarvalds hver á sínu sviði. Annars vegar ber ráðherrum því að